钦定古今图书集成/理学汇编/经籍典/第187卷 > 杨时春秋义 > 《夏单伯逆王姬》
## 钦定古今图书集成/理学汇编/经籍典/第187卷 > 杨时春秋义 > 《夏单伯逆王姬》

天子嫁女于诸侯，必使诸侯同姓者主之，礼也。单伯，
大夫之命乎天子者也。鲁君弑于齐，而使之主婚姻，
与齐为礼，则天子固失义矣。仇雠之人非所以接婚
姻，衰麻非所以接冕弁，则鲁之臣子亦不当受也，故
书“单伯逆王姬”，以罪鲁之臣子，不辞而往逆也。